Slypskool | Die Bloemfonteinse Skrywersvereniging
TuisPosts tagged 'Slypskool'
28 Augustus 2015 bloemsv 2015, Deon Meyer, skryfkompetisie, Skryfwedstryd, Skrywers 2015, Slypskool
Chanette Paul Slypskool
18 Februarie 2014 bloemsv 2014, Bloemfonteinse Skrywersvereniging, Chanette Paul, kompetisie, Skrywers, Slypskool
Die Bloemfonteinse skrywersvereniging se jaarlikse slypskool word hierdie jaar op 23 Augustus 2014 deur Chanette Paul aangebied. Chanette is vir die laaste twee jaar aangewys was die Lekkerlit-skrywer van die jaar.
Om te bespreek stuur ‘n e-pos aan Lelani Fourie by bloemsv@gmail.com of kontak haar by 0733883377.
Meer oor Chanette;
Chanette Paul word rond en bont groot. Haar eerste skryfsukses kom op sestien, naamlik ’n sprokie wat op Siembamba voorgelees is, en in haar universiteitsjare word ’n kortverhaal in Huisgenoot gepubliseer. Eers twintig jaar later, gee sy weer aandag aan haar skryfwerk. Sedertdien is ’n verskeidenheid verhale en humorartikels, en vier en dertig boeke gepubliseer. Benewens ’n MA-graad in Afrikaanse en Nederlandse Letterkunde (1988), verwerf sy ook in 2003 ’n MA-graad in Skeppende Skryfwerk onder leiding van prof. Etienne van Heerden. Vir haar debuutromanse ontvang sy Perskor se prys vir beste romantiese fiksie. In 1999 en 2006 is Wip van die droomvanger en Leila word lig onderskeidelik finaliste vir die ATKV-Prosaprys, en in 2010 is die derde Gys Niemand-boek, Boheem, finalis vir die ATKV se Woordveertjies in die spanningsromankategorie. Met die eerste in die Gys Niemand-reeks, Springgety, betree Chanette die spanningsmark in alles erns en dit bring ’n waterskeiding in haar skryfwerk mee. Dis nie die eerste keer dat sy haar in ’n nuwe genre begewe nie, maar die skryf van spanningsromans was ’n ingrypende koersverandering. Chanette woon die afgelope paar jaar in die Overberg waar sy met allerlei storiedinge bedrywig is. Besoek haar webwerf by http://www.chanettepaul.co.za en gesels met haar op haar blog: http://chanettepaul.wordpress.com
21 Julie 2013 21 Julie 2013 bloemsv BSV, Leon van Nierop, Slypskool
Francois Bloemhof Slypskool
22 Julie 2012 bloemsv BSV, Francois Bloemhof, Slypskool
2012 se BSV-Slypskool
Vir Ontluikende Skrywers aangebied deur François Bloemhof (die skrywer word geborg deur Afriforum)
Datum: Saterdag 25 Augustus 2012
Tyd: 08:15 – 15:00
Plek: Die Nasionale Afrikaanse Letterkundige
Museum en Navorsingsentrum (NALN)
Pres. Brandstraat, Bloemfontein
Wie lei die Slypskool?
Persoonlike Besonderhede : François Bloemhof
François Bloemhof se skryfloopbaan het in graad nege begin toe sy Engels-onderwyseres hom 97% vir ’n kortverhaal gegee het. Hy het nou reeds meer as 60 boeke die lig laat sien (in verskillende genres) en is die enigste skrywer ter wêreld wat so uitgebreid en suksesvol vir die volwasse en tiener- asook jeugmarkte skryf. Hy is meermalig in elke kategorie bekroon, insluitend met die De Kat-prys vir sy debuutroman, Die nag het net een oog. Van sy ander pryse sluit etlike ATKV-Veertjies in, waar lesers self hul wenboeke aanwys. Hy het ook al bundels vir verskeie uitgewers saamgestel. Hy spesialiseer in eerstes. Spinnerak was byvoorbeeld in 2006 die eerste boek in Afrikaans met ’n vrouespeurder, en in 2008 was Rooi Luiperd die eerste Afrikaanse boek met ’n geheime agent as hoofkarakter. Albei boeke het tot reekse aanleiding gegee. Sy Agent Snoet-boeke saam met die illustreerder Alistair Ackermann is weer al Afrikaanse strokiesreeks vir jong lesers. Daarbenewens het hy die wêreld se enigste Flipom geskryf, asook die eerste boek met ’n eie rekenaarspeletjie, die eerste tydskrifroman (Mooidraai Basuin) en die eerste boek met ’n oorspronklike CD-klankbaan (Hostis).
Sy radiowerk behels ’n debuutwenner in RSG se jaarlikse radiodramakompetisie asook twee vervolgverhale vir dié sender, een daarvan 173 episodes lank. Almal se storie, wat in die koerant Rapport verskyn het, was die eerste interaktiewe vervolgverhaal ter wêreld. Behalwe vir ’n kabaret en die verhoogstuk Die dae toe ek Elvis was, is sy drama vir tienerspelers, Hel op Hemel-en-Aarde, verlede jaar by die KKNK opgevoer en vir ’n Fiesta-prys benoem vir beste nuutgeskepte Afrikaanse produksie. Hy werk van die huis af as taalpraktisyn, skryf rolprentresensies en artikels vir tydskrifte en koerante, versamel CD’s, Blu-Rays en DVD’s en het natuurlik die belangriker, voltydse taak om na sy kat-
te Emma, Fernando, Katinka en Rosebud om te sien. Hy komponeer ook liedjies.
Program :François Bloemhof
08:15 Registrasie (koffie en beskuit)
09:00 Opening en verwelkoming
09:05 Skrywers 2012-prysoorhandiging
(Voorlesing van uittreksels uit weninskrywings)
09:20 Module 1 – Wat is ’n spanningsverhaal, en wat is dit nié?
Module 2 – Algemene skryfbeginsels, tipiese probleme,vind ’n storie
11:15 Tee/ Koffie (en ‘n eetdingetjie)
11:30 Module 3 – Konsepontwikkeling/Beplanning/Karakters
13:00 Ligte middagete
13:45 Module 4 – Skryf en redigeer
14:50 Bedankings / Evaluasie
Tee/ koffie met verversings en ’n middagete is by die bywoningskoste ingesluit (spysenier: mev. A. Heunis).
Boeke sal te koop wees by die Protea Boeke-uitstalling.
Mej. Lelani Fourie (sekretaresse/ tesourier): Sel. 0733883377
Elektroniese navraag: Stuur epos na bloemsv@gmail.com
Faksnommer (vir ontvang van fakse) 0866028047
AFRIFORUM vir die borgskap van die Slypskoolaanbieder
Die Fakulteit Geesteswetenskappe , UV vir die lêers en skryfbehoeftes.